1960 के दशक में गुजरात के राज्य बनने के बाद से ही यहां पर पटेलों का वर्चस्व रहा है। इसका अंदाजा इस बात से लगाया जा सकता है कि 57 साल के इतिहास में गुजरात में 16 में से 7 मुख्यमंत्री पटेल कम्युनिटी के रह चुके हैं। इसमें राज्य की पहली पटेल महिला मुख्यमंत्री आनंदीबेन पटेल का नाम भी शामिल है। शुरुआत में पटेलों को उतनी अहमियत नहीं मिली, जिसके वो हकदार थे। हालांकि बाद में 70 के दशक में पटेलों ने गुजरात में अपनी पकड़ मजबूत बनाई और राजनीतिक और सामाजिक बागड़ोर संभालने की शुरुआत की।